NETFLIX-ALKUPERÄISSARJA
Uutisia Lontoosta otsikolla: "Onko kukaan enää turvassa?"
Metakka syntyi,
kun kuningatar Elisabetin makuuhuoneeseen ilmestyi kutsumatta mies keskellä yötä.
Mies oli loukannut itsensä ikkunansiruun ja sotki kuningattaren vuoteen vereen.
Eilinen tunkeilija ohitti mutkikkaan hälytinjärjestelmän -
sekä palatsin vartijat ja poliisin.
Mies on 30-vuotias Michael Fagan.
Poliisin tutkimusten mukaan Fagan kiipesi yöllä aidan yli palatsin maille.
Hän pääsi ränniä pitkin asuintilojen ikkunalle ja siitä sisään.
Sieltä hän siirtyi kuningattaren makuuhuoneeseen.
Mies keskusteli kuningattaren kanssa 10 minuutin ajan.
Sitten hän pyysi savuketta.
Fagan oli kertonut äidilleen Elisabet-nimisestä tyttöystävästä.
Tapaus on järkyttänyt maata. Scotland Yard tutkii nyt palatsin turvatoimia.
Rouva Thatcher palasi alahuoneeseen ennen sisäministeriön lausuntoa.
Alahuone ihailee Hänen Majesteettinsa rauhallisuutta tilanteessa.
Kuningatar on jatkanut toimiaan näennäisen normaalisti -
huolimatta tunkeilijan aiheuttamasta odottamattomasta ja vakavasta uhasta.
Tapaus herättää kaksi kysymystä.
"Miten mies pääsi sisään,
ja mistä he oikein puhuivat?"
KOLME KUUKAUTTA AIEMMIN
Thatcherin mukaan hallituksella on yhtenäinen ohjelma vuosiksi eteenpäin.
Sillä viedään loppuun Britannian muutos.
Väitän, ettei ihmisen syntyperällä ole merkitystä.
Jos hän todistaa olevansa arvokas osa taloutta,
antaa siihen panoksensa ja kasvattaa omaa varallisuuttaan muiden eduksi…
Haista sinä paska.
…kunnianhimoiset menestyjät luovat työpaikkoja.
Ne, jotka osoittavat päättäväisyyttä edetä.
Pääministerin tavoite on elvyttää kansakunta…
Matkailuaiheita ja uutisia tämän jälkeen.
Terve, kamu. -Terve.
Huomenta.
Argentiinalaisen risteilijän General Belgranon upottaminen -
ja alustavat raportit jopa 1 000 kuolemantapauksesta -
saivat Britannian kansainväliset tukijat horjumaan vahvasti.
Seuraava.
Minä taas. -Nimi.
Michael Fagan. -Oletteko työskennellyt kahteen viikkoon?
Käyn täällä kahden viikon välein. Kysytte joka kerta samaa.
Oletteko työskennellyt kahteen viikkoon? -Olin olympiakomiteassa.
Sitten tuurasin pari päivää YK:n pääsihteeriä.
Seuraava.
Oletteko työskennellyt kahteen viikkoon? -Ilmallako pitäisi elää?
Pärjäile. -Nähdään taas.
Bill!
Terve. Mitä kuuluu?
Hyvää. Entä sinulle? -Siinähän se.
Vieläkö se sinun kaverisi teettää…
Miten sen sanoisi? Rahat käteen -hommia.
Vielä. Etsitkö töitä? -Teen ihan mitä tahansa.
Kenen suteja nämä ovat? -Kaikkien. Käytä vain.
Siinä hän on! -No niin, pojat. Aletaan hommiin.
Pidetään vauhtia, niin pääsemme pubiin. -Kiitos.
Beigen sävy 28.
Elämäni väri.
Otan lasin valkoviiniä.
Hei. -Terve.
Mitä saisi olla?
Mikä hätänä?
Michael on täällä.
Missä?
Pysy siinä.
Mitä touhuat? Kielsin tulemasta tänne.
Meidän pitää puhua asunnosta. -Ei tänään.
Miten lapset voivat? -Hyvin. Mene pois nyt.
Kuka tuo mulkku on? -Älä.
Kuka? -Joku, joka tekee töitä elääkseen.
Ja huolehtii lapsistasi. Häivy nyt. -Tyyppi on mulkku.
Olet mulkku!
Älä aloita. -Hypitkö silmille?
Ehkä hypinkin. -Ole kiltti.
Et ole sen arvoinen. -Tai sinulla ei ole munaa.
Ei mu… Turvat tukkoon!
Vai ei ole munaa. Jumalauta. Sitä löytyy, ja hän tietää sen hyvin.
Nyt alkaa riittää.
Käy päälle, perkele! -Anna tulla!
Käy päälle sitten, saatana!
Michael, ole kiltti ja lähde.
Kuka huolehtii lapsistasi?
Helvetin kusipää! -Lopeta.
Anna tulla!
Pääministeri.
Voin ilolla todeta,
että viimeviikkoisen Etelä-Georgian takaisinvaltauksen jälkeen -
joukkomme ovat laajentaneet operaatioitaan.
RAF:n Vulcan ja sitä saattanut lentokone -
onnistuivat pommittamaan pääkaupungin lähiseutua.
Entä kaatuneet? -Ei yhtään.
Vihollisjoukot yrittivät vastahyökkäystä,
mutta Harrierimme ampuivat alas yhden Canberran ja yhden Miragen.
Voinemme sanoa nyt varmaksi, että tilanne on kääntynyt eduksemme -
ja Falklandinsaarten takaisinvaltaus on ulottuvillamme.
Pääministeri kävi.
Kai levitit punaisen maton? -Miksi ihmeessä?
Toimia Falklandinsaarilla vastustettiin, mutta hän uskoi onnistumiseen.
Nyt voitto häämöttää. Hänen voittonsa.
Hän tekee viimein sen, mitä olemme odottaneet vuosia.
Eli mitä?
Johtaa tätä maata tiukan päättäväisesti epäpätevien ja huonojen johtajien jälkeen.
Hän puhui taas palatsin turvatoimista.
Raivostuttavaa. -Miksi?
Haluatko muureistamme vielä korkeammat tai kansan vielä kauemmas meistä?
Nautin, kun saan tavata kansaa. Olen oppinut heiltä paljon.
Muistat kai lordi Altrinchamin opetukset?
Meitä neuvottiin 25 vuotta sitten olemaan läpinäkyviä. Lähestyttäviä.
Laskemaan nostosilta.
Tuntuu väärältä nostaa se taas.
Hansikkaat käteen.
Olemme valinneet yleisön joukosta muutaman tapaamaan teidät.
Eihän meidän silti tarvitse keskustella?
Ei tarvitse. -Hoidetaan tämä sitten.
Herra ja rouva Barrowclough.
Päivää. -Teidän Majesteettinne.
Ammattinne? -Turvallisuuspäällikkö.
Toivoakseni täällä ei ole ongelmia. -Ei suinkaan.
Oletteko kotona torstaina?
Rouva Wallace, naisten instituutin johtaja.
Päivää. Ehdittekö yhä leipoa? -Jo vain!
Minut kasvatti viktoriaaninen isoäiti. Opimme tekemään kovasti töitä,
kehittämään itseänne ja tulemaan omillamme toimeen.
Seuraava.
Opimme, että puhtaus on puoli ruokaa.
Minä taas. -Nimi.
Bond. James Bond.
Oletteko työskennellyt kahteen viikkoon? -Olen kansainvälinen agentti.
Vakoilua ja vastavakoilua. Salamurhia.
Kusipää.
Haluan tavata pomon ja tehdä valituksen.
Jos koette tarvetta siihen,
voitte valittaa kansanedustajanne kautta parlamentin oikeusasiamiehelle.
Sinä se tässä olet kusipää.
PISTE SULJETTU
Seuraava!
Talousprosessinne etenemistä odotellessa -
yksi seuraus näyttäisi olevan erittäin korkea ja paheneva työttömyys.
Ei. Se… Sanotaan näin.
Mietitään potilasta ja sairaanhoitajaa.
Kumpi on parempi hoitaja?
Se, joka tukahduttaa potilaan sympatialla:
"Ei mitään hätää, muru. Kas niin. Lepää vain, ja minä tuon sinulle ruokaa.
Juoksutan sinulle lehdet. Lepäähän nyt. Minä huolehdin sinusta."
Vai hoitaja, joka sanoo: "Älähän nyt. Jalkeille vain.
Tiedän, että sinut leikattiin eilen, mutta nyt on aika ottaa muutama askel.
Juuri noin. Huomenna otat taas pari askelta lisää."
Kumpi on parempi hoitaja?
Toinen kuulostaa enemmän teiltä, rva Thatcher.
KANSANEDUSTAJA RICHARD HASTINGS
Miten voin auttaa,
herra Fagan?
Haluan puhua jollekulle järjestelmästä.
Mistä järjestelmästä? -Brittijärjestelmästä.
Mikä siinä on vikana?
Se on epäreilu ja häpeällinen.
Olette tällä hetkellä työtön. Mikä olette ammatiltanne?
Maalari ja remonttimies. Töitä ei ole viime aikoina ollut.
Ehkä ihmiset eivät sijoita uusiin koteihin,
jotka voisin maalata ja remontoida,
koska tuo paholaisnainen tuhlaa kaikki rahat turhaan sotaan.
Täytyy sanoa, että kannatan sotaa täysin. -Tiedättekö sen kulut?
Tarkalleen. Hallitus on julkaissut ne.
Miksi tuhlata yli kolme miljardia sotaan tuiki tuntemattomia vastaan,
kun omakin perhe pitäisi ruokkia?
Falklandinsaarten valtaus oli vieraan vallan suorittama laiton teko.
Kenraali Galtieri on rikollinen fasisti,
ja saarten asukkaat ovat Britannian alamaisia,
jotka asuvat Britannian maaperällä.
Kiitos huomioistanne kuitenkin.
Kirjaan ne ylös.
Ette kirjaa. -Kirjaan kyllä.
Ette kirjaa.
Kirjattu, herra Fagan.
Tarvitaanko hänen kuvaansa täällä todella? Tämä on kuin Turkissa tai Irakissa.
Hän on pomoni. -Minäpäs. Olen äänestäjä.
Äänestittekö minua? -Oliko tuo vitsi?
Valitan, etten pidä teitä pomonani.
Margaret Thatcher johtaa konservatiiveja, joihin kuulun, joten hän on pomoni.
Tykkäättekö hänestä? -Mitä?
Mietitte häntä varmasti riettaasti. -Aikamme päättyy tähän.
Asiani on kesken.
Jos haluatte yhä esittää vastalauseenne,
tehkää se äänestyskopissa tai rauhallisesti kadulla,
kuten sivistyneessä demokratiassa kuuluu.
Entä jos haluan puhua hänestä? Kenelle sitten puhun?
Opposition johtajalle.
Hän voi välittää kysymyksenne hänelle alahuoneessa kahdesti viikossa.
Jos sekin epäonnistuu, kuningattarelle. Hän tapaa pääministerin joka tiistai.
Piipahtakaapa Buckinghamin palatsiin puhumaan hänelle.
Vartijat!
Kaarto vasempaan, tahdissa – mars!
Vasen, vasen…
Hänen Majesteettinsa tervehtii joukkoja -
kuningattaren syntymäpäivän vuotuisen paraatin avainhetkellä.
Vartiosotilaiden Trooping the Colour -paraatin aikana kotiyleisö -
sekä onnekkaat paikalle kutsutut -
yhdistyvät iloisen tapahtuman merkeissä.
Minun ei tarvinne sanoa, että jokainen hallituksen ministeri on hyvin huolissaan…
Numero 72. Piste 2.
Kertakorvaushakemus remonttia varten, siis.
Niin. -Voitteko tarkentaa?
Vaimoni jätti minut.
Kävin sosiaalihuollon sovittelussa, koska haluan lasten viettävän aikaa luonani,
mutta virkailijat ovat nähneet asunnon, ja vesivahinko pitää korjata.
Ette ole päävuokralainen. -Vaimoni on, mutta hän lähti.
Selitin sen juuri.
Teidän tulee olla päävuokralainen,
jotta voimme edes harkita korvausta. Kysyittekö valtuustolta?
He passittivat minut tänne.
En näe lapsiani, jos asia ei järjesty.
Joudutte puhumaan valtuustolle.
…maksoi osan ulkomaanveloista, jotka saimme perinnöksi.
Tulkaa nopeasti. Täällä on mies.
Tunkeilija. Hän on kuningattaren makuuhuoneen lähellä.
Vauhtia! -Valot päälle.
Tässäkö hänet nähtiin? -Toisessa päässä.
Hajaantukaa. -Tutkikaa makuuhuone.
Katsokaa sänkyjen alta. -Tarkistakaa ikkunat.
Hän hajotti ehkä yhden. -Kylpyhuone tyhjä.
Makuuhuone tyhjä. -Entä pukeutumishuone?
Ei jälkeäkään. -Pukeutumishuone tyhjä.
Todisteiden mukaan mies, oletamme, että hän oli mies,
pääsi aidan yli suurlähettilään sisäänkäynnin luona -
ja sitten ränniä pitkin hovin operatiivisen johtajan toimistoon.
Sieltä hän kulki eri gallerioiden kautta lahjahuoneeseen,
missä hän joi pullon viiniä.
Mitä? -Vache Johannisberg Rieslingiä.
Arvo on kuusi puntaa.
Lisäksi hän rikkoi vaasin, joka oli lahja Guyanan presidentiltä.
Muistan sen vaasin.
Kammottava pinkki kapine,
jossa ryömii sinisiä matoja.
Ne edustavat Guyanan suuria jokia, Essequiboa, Berbiceä ja Demeraraa.
Siinä oli myös oudonnäköinen sorsa. -Kansallislintu töyhtökana.
Miksei häntä pysäytetty? -Sitä ei pystytä selittämään.
Kenties ajoitus, noin kello 21.00, auttoi häntä livahtamaan verkkomme läpi.
Vaikuttaa myös siltä, ettei osa palatsin hälyttimistä toiminut -
ja että toisen kerroksen ikkuna oli lukitsematta.
Tiedämmekö, mitä hän halusi? -Motiivi ei ole selvinnyt.
Onneksi kuningatar oli tuolloin täällä Windsorissa.
Mutta kun Downing Streetillä kuullaan tästä,
voimme varautua perusteelliseen turvatarkastukseen.
Jestas sentään. -Eikö siellä tiedetä tästä?
Ei vielä.
Asia on yhä Suur-Lontoon poliisitoimen A-piirissä,
mutta se kulkee komentoketjua pitkin sisäministeriöön.
Onko siellä pakko tietää?
Ei välttämättä,
jos unohdamme viinipullon varastamisen ja guyanalaisen vaasin tuhoamisen.
Voiko asiaa pitää loppuun käsiteltynä?
Downing Streetillä vain ylireagoidaan, ja pian kaikkialla on hälyttimiä,
kameroita ja poliiseja. Palatsi on jo nyt vankila.
Asia selvä.
Sam, tule tänne. -Mene vain.
Iso hyppy.
Anna mennä. -Mitä sanoin?
Jos jatkat, teet sen taas.
Ei liian korkealle.
Hyvä tyttö.
Chris!
Vie lapset. Menkää. -Tuo on tyttäreni.
Älä nyt. -Mitä teet?
Lopeta, Derek.
Lastesi nähden, vai?
He pelkäävät. Miksi teet näin?
Joko riittää?
Hyvänen aika! Olemme leikkikentällä.
Mene kotiin!
Se oli siinä. -Oletko ylpeä itsestäsi?
Jätä meidät rauhaan. Emme tarvitse sinua.
Kolme puntaa kartonki.
Minulla on Embassyja, Bensoneita… -Kaksi Bensonia.
Mitä sinulla on?
Viime torstaisten tapahtumien valossa -
on päätetty,
että lapsenne jäävät äitinsä huomaan pysyvästi.
Lisäksi -
on päätetty, ettette saa olla yhteydessä lapsiin heidän oman etunsa suojelemiseksi.
Ymmärrättekö te?
Viime yönä joukkomme saapuivat Port Stanleyn laitamille.
Vastineeksi useat Argentiinan sotilaat laskivat aseensa.
Argentiinalaisten raportoidaan heiluttelevan valkoisia antautumislippuja.
Britannia näyttäisi voittaneen konfliktin,
joten kuningatar on palannut Buckinghamiin ennen pääministerin tapaamista.
Palatsin edustajan mukaan…
Britit konsanaan eivät orjuuteen jää
Kas, Britannia Näin merta hallitsee
Britit konsanaan eivät orjuuteen jää
Maggie, Maggie, Maggie! -Hei, hei, hei!
Aloittaessamme saimme vastaamme epäröijät ja pelkurit.
Ihmiset, jotka uskoivat, ettemme pysty samaan kuin ennen. He olivat väärässä.
Saako olla vielä jotain? -Ei.
Britannia on saanut itseluottamusta,
emmekä katso enää taakse.
Rouva Thatcher kertoi riemukkaana kansanedustajille,
että Falklandinsaarten tulevaisuus on nyt yksin Britannian käsissä.
"Britannian asema on palautettu",
hän sanoi ja jatkoi varoituksella: "Tietäköön jokainen kansakunta,
että Britannian hallitsemia alueita puolustetaan ehdottomasti."
Lausunto sai äänekkäät aplodit.
Rouva Thatcherin suosio on noussut dramaattisesti viimeisissä gallupeissa.
Huomenta. -Sinullapa kesti.
Onko raportoitavaa?
Ei. Yö oli hiljainen. -Varsinainen hautausmaavuoro.
Huomiseen.
Huomenta, Bobo.
Mitä nyt? Kello on liian vähän.
Jos kerran vaadit…
Kuka olette? -Nimeni on Michael.
Ulos täältä -Teidän ei tarvitse pelätä minua.
Ovella on aseistautunut poliisi. -Ei muuten ole.
Jos haluatte rahaa… -En halua. En halua mitään.
Haluan vain kertoa teille, mitä tässä maassa tapahtuu.
Jos tiedätte siitä, ette vain välitä. -Tietysti välitän.
Välitän siitä hyvin paljon. Mikä väite!
Älkää. -Epäystävällinen, typerä…
Älkää koskeko minuun! Apua! -Lopettakaa.
Voisitteko vain odottaa hetken?
Kokoan itseni, sanon sanottavani ja häivyn.
Ei teillä olisi savuketta? -Ei. Kuvottava tapa.
Tiedetään.
Arvelin, että teidän olisi hyvä tavata tavallinen ihminen,
joka kertoisi, miten asiat ovat.
Tapaan tavallisia ihmisiä koko ajan. -Ette tapaa.
Kaikki tapaamanne ovat edukseen ja pokkuroivat. Ei se ole normaalia.
Tämäkö on normaalia? -Voi olla, jos vain rauhoitun.
Vuodatte verta.
Vuodanko? Taisin saada haavan.
Missä…
Kylpyhuoneen ovi on tuolla.
Maailman rikkain nainen, eikä se ole sähköinen.
Mikä? -Hammasharja.
Tämä paikka on outo. Se on hienompi kuin luulisi ja toisaalta ränsistyneempi.
Ränsistyneempikö? -Niin.
Käytävät ja juhlahuoneistot ovat järkyttäviä.
Maali hilseilee ja tapetti kuoriutuu. Ja ne tahrat…
Remonttimies. Huomaan pakostakin. -Sekö olette ammatiltanne?
Maalari-remonttimies. Voisitte palkata minut.
Lasimestarillekin olisi hommia. Rikoin tällä kertaa ikkunan.
Tekö olitte viimeksikin asialla? -Minä.
Mikä teitä riivaa? Tämä on yksityiskoti. -Palatsi on valtion.
Silti olette täällä luvatta. -Ei se ole rikos, ellen varasta jotain.
Varastitte viimeksi viiniä.
Yritin kerätä rohkeutta puhuakseni kanssanne.
Olen kokeillut kaikkea muuta. Olen kirjoittanut kirjeitä -
ja puhunut kansanedustajalle. Se vasta oli ajanhukkaa.
Illuusio demokratiasta.
Siksi tulin teidän puheillenne. Valtionpään.
Olette viimeinen oljenkorteni. Voitte tehdä jotain.
Mitä haluatte minun tekevän? -Pelastakaa meidät häneltä.
Keneltä? -Thatcherilta.
Hän tuhoaa koko maan.
Työttömiä on enemmän kuin koskaan sitten 1930-luvun laman.
Eikö se vaivaa teitä? -Se vaivaa minua paljon.
En silti voi asialle mitään.
Minun asemassani näkee, miten nopeasti ja usein valtion tilanne voi muuttua.
Työttömyys, lama, kriisit ja sodat. Niillä kaikilla on tapana korjaantua.
Valtiot ja ihmiset pääsevät jaloilleen.
Vaihtoehtoja ei ole. -Noin minäkin luulin.
Luulin, että pääsen jaloilleni. En vain päässyt.
Ensin loppuivat työt ja sitten itseluottamus.
Sitten vaimoni rakkaus minua kohtaan loppui.
Ei siinä voi kuin miettiä, mihin se kaikki hävisi.
Ei vain itseluottamus ja onni, mutta…
Kärsin kuulemma mielenterveysongelmista. En kärsi. Olen vain köyhä.
Valtio voi auttaa tuollaisessa. -Mikä valtio? Valtiota ei ole enää.
Se nainen on purkanut valtion ja kaiken, mihin luotimme varttuessamme.
Yhteisöllisyyden ja vastuuntunnon toisia kohtaan.
Lempeyden, jumalauta. Kaikki vain katoaa.
Taidatte liioitella.
Ihmiset ovat yhä lempeitä toisiaan kohtaan ja maksavat yhä veronsa valtiolle.
Hän käyttää ne rahat turhaan sotaan -
ja vannoo onnellisuusbarometrin nimeen.
Sillä välin kaikki, mikä tekee meistä onnellisia,
oikeus tehdä töitä, olla sairas,
olla vanha,
olla hauras ja ihan vain inhimillinen,
on kadonnut.
Luulette kai päässeenne pälkähästä, mutta hän vie pian työt teiltäkin.
Voin vakuuttaa, että rouva Thatcher on vannoutunut monarkisti.
Hänen vallanhimonsa on presidentiaalista,
eikä tässä maassa voi olla yhtä aikaa presidenttiä ja monarkkia.
Sanokaa minun sanoneen. Hän vei meiltä työt. Ne lähtevät teiltäkin.
Kuka tuolla on? -Aamuteeni tuodaan tähän aikaan.
Sisään.
Oletteko kunnossa? -Olen.
Voisit silti kutsua poliisin.
Tulitteko kaukaakin?
York Waylta.
King's Crossin takaa. -Mukavaa seutua.
Onko se?
Ei erityisemmin.
Haluaisitteko sanoa vielä jotain?
En.
Kiitos.
Toivottavasti ette joudu tästä liian pahaan pulaan.
Kiitos.
Hyvästi sitten.
Näpit irti hänestä! -Ei hätää.
Pidän sananne mielessäni.
Ulos täältä!
Tee voisi nyt maistua.
Sisäministeriön mukaan mies, joka ohitti Buckinghamin palatsin turvajärjestelmät -
ja pääsi kuningattaren makuuhuoneeseen, teki saman kahdesti.
Ennenkuulumatonta epäonnistumista tutkitaan parhaillaan,
ja epäuskoinen alahuone sai iltapäivällä kuulla lisää yksityiskohtia.
Eikö sisäministeri tiedä,
että Britannian kansa on järkyttynyt jo pelkästä mahdollisuudesta tällaiseen -
ja että sisäministeriön lausunto turvajärjestelmien riittämättömyydestä -
on varmasti vuoden vähättelevin arvio?
Kukaan ei varmasti ollut minua järkyttyneempi.
Meidän täytyy odottaa, että kuulemme…
Järjestys! -Odottakaamme Dellow'n raporttia.
Pyydän syvästi anteeksi hallituksen ja Suur-Lontoon poliisin puolesta.
Tämä on kansallinen häpeäpilkku. Yhdistyneen kuningaskunnan kuningatar -
joutuu väkivaltaan turvautuvien rettelöitsijöiden armoille.
Ei herra Fagan ollut väkivaltainen. Hän satutti murrossa vain itsensä.
Hänellä on kyllä ongelmia, muttei hän minusta ole syypää niihin yksin.
Hän on työttömyyden uhri.
Työttömyysluku on kaksinkertaistunut kolmivuotisen kautenne aikana.
Työttömyysluku on tilapäisesti korkealla.
Se on välttämätön sivuvaikutus lääkkeestä, jota Britannian taloudelle on annettu.
Meidän tulisi varoa, ettei tämä lääke jonkin pelottavan solunsalpaajan tavoin -
tapa parannettavaksi tarkoitettua potilasta.
Jos herra Faganin kaltaisilla on vaikeaa, eikö velvollisuutemme ole auttaa heitä?
Entä moraalitalous?
Jos todella haluamme kääntää maan kurssin,
meidän tulee hylätä -
vanhanaikaiset ja harhaanjohtavat kollektiivisen velvollisuuden käsitteet.
Puhumme yksittäisistä miehistä ja naisista sekä perheistä.
Itsestään kiinnostuneista ihmisistä, jotka yrittävät kehittää itseään.
He ovat kansakunnan moottori.
Jos isäni yritys olisi mennyt nurin, hän ei olisi voinut turvata valtioon.
Taloudellisen perikadon vaara -
ja velvollisuus perhettä kohtaan ajoivat hänet menestykseen.
Ehkä kaikki eivät ole isänne kaltaisia suurmiehiä.
Tuossa juuri on meidän eromme.
Minä väitän, että heillä on edellytykset siihen.
Jopa tämän maan faganeillako?
Herra Fagan on asia erikseen.
Hän kärsii kahden eri lääkärin mukaan skitsofreenisestä sairaudesta.
Jos hän säästyy tilansa takia rikossyytteeltä,
mukavassa ja turvallisessa mielisairaalassa varmistetaan,
ettei hän ole enää uhka.
Suokaa nyt anteeksi.
Minun pitää lähteä.
Minne?
Voitonparaatiin Lontoon Cityssä.
Voitonparaatiinko? -Niin.
Voitimme juuri sodan.
Huomenta täältä pörssitalon edustalta Lontoon Citystä.
Lontoon ylipormestari ja pääministeri tervehtivät yleisöä.
Ylipormestarin oikealla puolella on laivueen amiraali sir Terence Lewin.
Pääministeriä kunnioitetaan hallitsijan sijaan. Eikö se häiritse sinua?
Ei oikeastaan.
Anna hänen nauttia hetkestään.
Mielenkiintoista. -Mikä?
Kuinka paljon se häiritsee sinua.
Tuo nainen luulee liikoja itsestään. Hän lisää vielä turvatoimiakin.
Hän yrittää suojella sinua. -Miltä?
Hulluilta.
Tavallisilta ihmisiltä. Alamaisiltani. -Älähän nyt.
Se mies oli selvästi hullu.
Ja narri.
Mutta hyvä narri. Kuin Learilla.
Älä ala vedellä Shakespearea tähän.
…muttei Conqueror. Se upotti Argentiinan Belgrano-risteilijän -
ja lyhensi merellä käytyä sotaa huomattavasti.
Meille on kerrottu, että Conqueror on…
Anteeksi, etten ollut suojelemassa sinua.
Oloni on kamala.
Olet rinnallani aina ja teet paljon muuta kuin suojelet minua.
Kiitos silti.
Fagan on varmasti helpottunut, kun ei päätynyt sinun sänkyysi.
Keskustelu olisi ollut aivan toisenlainen.
PIDÄTYKSEN JÄLKEEN MICHAEL FAGAN JOUTUI -
PARK LANEN MIELISAIRAALAAN LIVERPOOLISSA. HOITOAIKAA EI MÄÄRITELTY.
HÄN SAI KOLMEN KUUKAUDEN TUOMION.
HÄN ASUU YHÄ LONTOOSSA.
Tekstitys: Miia Mattila